Steffen Steffensen
Forfattere: Helge Hultberg
Tidsskrift: kierkegaardiana (1984-06-08)

## S t e f f e n S t e f f e n s e n

Professor, dr.  phil.  Steffen Steffensen, der i mange år var medlem af Søren Kierkegaard  Selskabets  bestyrelse,  døde  10.  marts  1984  efter  flere  års sygdom.

Steffensen, der var født i 1908, var professor i tysk litteratur, og han skrev betydningsfulde værker om Herder, Rilke, Brecht og ikke mindst Goethe, men  det  var  dog  nok  alligevel  Søren  Kierkegaard,  der  stod  hans  hjerte nærmest. Han var altid ivrig deltager i Søren Kierkegaard Selskabets møder, hans  bidrag  til debatterne  var  altid  tankevækkende  og  frugtbare. I januar-mødet deltog han, men var tydeligt svækket, og han måtte gå efter foredraget.  Sidste  gang,  jeg  talte  med  ham  -   nogle  dage  før  hans  død spurgte han mig ud om februar-mødet og udtrykte sit håb om at kunne være med til maj-mødet.

Dette  håb  skulle  beskæmmes  og  ligeledes  håbet  om  at  fuldføre  den undersøgelse  over  Kierkegaard  og  nihilismen,  som  han  arbejdede  på  i mange år. Nu blev det kun til en række anmeldelser og mindre artikler, bl.a. om Kierkegaard og Hamann og om Kierkegaard i nyere tysk litteratur.

Han var et varmt og engageret menneske. Vi vil savne ham.

Helge Hultberg